Aalborg Stiftstidende, 1839-08-09
Fædrelandet. Kjøbenhavn, den 6te August. Med Hensyn til det med Eberlin Passerede anseer "Berlings Tidende" det for rigtigt, om Stadshaupmandskabet umiddelbart havde kundgjort en officiel factisk Fremstilling af Sagen, da man kan være forvisset om, at Saadant frembringer en ganske anden Virkning og Tilfredshed end alle andre inddirecte Meddelelser. "Vi vide det heelt vel, – bemærker endvidere nævnte Blad, træffende – at flere Autoriteter have en Slags Aversion for officielle Meddelelser og mene, at disse ikke virke noget, men kun give Bladene Andledning, som det hedder, til meere Skriveri og drage Autoriteterne ind i en upassende Pennefeide. Men heri tager man mærkeligt feil; blot skulde Autoriteterne vogte sig for i deres Bekjendtgjørelser at indblande Raisonnements, men indskrænke sig ene og alene til factiske Oplysninger, der fremfor Alt maae gives uden Ophold, og Bekjendtgjørelserne kunne da aldrig forfeile deres gode Virkning. Taushed om urigtige Fremstillinger af Sagen skader derimod i alle Henseender."- De vil af offentlige Blade have erfaret, hvorledes en i sig selv ubetydelig Affaire satte hele Byen i Røre og blev nogle Dages udelukkende Thema. Men det var dog et besynderligt Syn, at see en Officeer tilhest forfølges af en Flok uniformerede Personer under Hujen og Piben, at see ham nærved at kastes af Hesten og stødes til, fordi Mængden havde fundet, at denne Officeer havde gjort sig skyldig i en tilsyneladende Jnhumanitet, at han havde krænket En af dem, som besad dens særdeles Godhed; man kunde næsten ansee denne Begivenhed som en Gienklang af den offentlige Mening, et Udbrud af en krænket Selvfølelse. Jeg vil ikke opholde mig med at fortælle det Nærmere, thi Kjøbenhavnsposten" og andre Blade have i denne Henseende gjort deres til at bringe Affairen til offentlig Kundskab; men jeg kan dog ikke undlade at knytte hertil bemærkninger, der vel ikke vedkomme denne Sag, men dog ere foranledigede deraf. Skal et borgl. Corps finde nogen Anseelse, skal det kunne erhverve sig den fornødne Kraft, den fornødne Evne til at svare til sin Bestemmelse, skal det kunne erholde hiin Militairskhed, om jeg saa tør kalde det, der hverken bestaaer i Uniformens Pyntelighed, i Skridtenes rigtige Takt, i Camascher eller Knebelsbarter, men i den Mand, der besjæler det og gaaer igjennem det Hele, da maae de Commanderende ogsaa svare til det Embede, de som saadanne skulle beklæde, det vil sige: de maae med Kjærlighed til deres Kald, imedens de røgte det, tillige forene den Grad af Dannelse, der sætter dem nogle Trin over dem, de skulle commandere, eller idetmindste paa samme Trin som de Bedre af hine. Thi det er ikke nok, at Officeren ved en brillant Uniform, en rask Commandostemme eller et smukt Udvortes søger at imponere, han bør ogsaa besidde hiin bedre Dannelse, der gjør ham værdig til i Tjenestetiden at befale sine Medborgere - thi hans Subordinerede ere dog under alle Omstændigheder hans Medborgere, hvad flere Borgerofficerer i deres Bornerthed, selv udenfor Tjenesten synes at ville glemme. Om de ved kjøbenhavnske borgl. Corpser ansatte Officerer alle svare til ovenomtalte Fordringer, vil eller kan jeg ikke indlade mig paa at bedømme; men afgjort er det, at et saadant Misforhold mellem den Commanderende og de Commanderede maa indvirke skadeligt hvor det finder Sted. Hvor krænkende er det saaledes ikke for en Underordnet at tiltales paa en barsk, bydende, ja undertiden grov Maade (man vil vel ikke kalde det andet end en høi Grad af Grovhed, naar f. E. en Corpscommandeur, som for ikke længe siden skete, raaber til en Borger": Han med det røde Ansigt fordærver hele Linien!" af en Person, der pukker paa sin Myndighed, men i Kundskaber og almindelig Dannelse staaer langt under ham. Han tør eller gider ikke tage til Gjenmæle, men ved en saadan Behandling taber han Lysten til at lade sig commandere af et saadant Menneske, han negligerer Tjenesten og bryder sig hverken om Dit eller Dat, da han føler sin Æresfølelse krænket. Paa den anden Side taber den Commanderende Respecten, naar han i det daglige Liv ved Spil, Drik, slet Levnet synker ned til Udskuddet af dem, han skal befale over. Kan Den vel idag fordre Lydighed, som igaar har været beruset paa en Viinkjælder og begaaet de største Udskeielser, Nei, ingenlunde! Den Foragtelige bliver foragtelig under hvilkensomhelst Stilling og hvor Respecten er borte, der kan det ikke hjælpe at søge at gjøre sin Myndighed gjældende. For at saadanne Misgreb baade i den ene og anden Henseende kunde forebygges, maatte der, efter mine individuelle Anskuelser, med Tiden foregaae en nødvendig Forandring ved Ansættelsen af Borgerofficerer. Lieutenants=Examen burde saaledes skjærpes, ikke alene med Hensyn til strategiske og mathematiske Kundskaber, men ogsaa til de almindelige Skolevidenskaber. (Det er noksom bekjendt, at enkelte af selv de høiere Officerer ved de borgl. Corpser ikke skrive en Linie Dansk, uden at gjøre sig skyldige i de forskrækkeligste Bommerter, og der kunde vel findes Attester, som vare værdt at trykkes.) En væsentlig Forandring burde foretages med Uniformen, der burde være kun lidet forskjellig fra de Simples, saa at ikke alene de rige og velhavende Borgere kunde faae Adgang til at blive Officerer, men ogsaa de Uformuende, der ellers vare dygtige dertil. (Selv Uniformen undtagen medgaaer der betydelige Omkostninger ved Lieutenantsexamen. Vel siger Reglementet for de borgl. Corpser af 1808, at denne Exammen, for at lette Adgangen til Samme, skal være gratis, men man veed nok hvilke Omkostninger der medgaae og hvad Manuduction koster. Endvidere byder samme Reglement, at Forelæsninger jevnlig skulle holdes over Krigsvidenskaben for Aspiranter, men til disse Forelæsninger har man ikke hørt Noget i de senere Aaringer.) Fremdeles burde der ligesaa meget tages Hensyn til den moralske som til den aandige Dannelse ved Officeerspladses Besættelse, og Jngen, hvorom det var bekjendt, at han var forfalden til Sviir, Spil og deslige Laster, burde være værdig til denne Hædersplads, og blev det bekjendt, at en allerede ansat Officeer gjorde sig skyldig i Saadant, burde han uden Videre have sin Afsked o. s. v. o. s. v. Frugterne af denne Forandring vilde da snart vise sig, og man vilde ikke høre saa hyppige Klager over Grovhed paa den ene Side og Subordinationsforseelse paa den anden Side, som det nu er Tilfældet."J. D. ** Paa Vesterbroes Theater bebuder en Herkules, Jean Dupuis, samt en qvindelig Herkules, CatharineTeutsch, som i Styrke kan maale sig med enhver Mand, i denne Tid "Kraft-Forestillinger. Hr. Jean Dupuis har været første Model ved Akademierne i Rom, Paris, Lyon, Strassburg, Cassel, Berlin, Dresden, Moskau, St. Petersborg og Warschau (!) og har her udsat en Præmie af 500 Rbd. for den, som kan overvinde ham, dog beder han Aspiranterne til denne Præmie, behageligst iforveien at melde sig i hans Logis for at opgive ham Navn og Bopæl." Hr. Dupuis viser her sine athletiske Kunster første Gang imorgen og vi faae altsaa snart at see, om den udlovede Priis lokker mange af vore dygtige Slagsbrødre indenfor den herkuliske Skranke.